Nogometna reprezentacija Danske

Nogometna reprezentacija Danske () predstavlja Dansku na međunarodnim nogometnim takmičenjima i pod kontrolom je nogometnog saveza Danske (Dansk Boldspil-Union). Svoj najveći uspjeh Danska je ostvarila na Evropskom prvenstvo 1992. igranog u Švedskoj osvajanjem šampionkse titule. Tri godine poslije u Saudijskoj Arabiji Danska je također osvojila zlatnu medalju na kupu kralja Fahda. Na Olimpijskim igrama Danska je osvojila tri srebrne medalje: 1908, 1912 i 1960. Na Svjetskim prvenstvima Danska je učestvovala četiti puta a najbolji uspjeh je postigla 1998. u Francuskoj igranjem u četvrtfinalu.

 Historija 
mini|lijevo|Danska na OI 1912.
Svoju prvu zvaničnu utakmicu Danska je odigrala 22. oktobra 1908. godine protiv Francuske. Prvi svoj nastup na nekom turniru Danska je odigrala na Olimpijskim igrama 1908. gdje je osvojila srebrnu medalju. Četiri godine poslije Danska opet osvaja srebrnu medalju. I ovog puta u finalu su imali protivnika Veliku Britaniju. Svoj treći nastup na Olimpijskim igrama Danska je zabilježila 1920. u Belgiji. Ovog puta Danska je ispala u prvom kolu od Španije. Na Olimpijskim igrama 1948. Danska se okitila sa bronzanom medaljom. U utakmici za treće mjesto Danska je reultatom 5-3 pobijedila Veliku Britaniju. Četiri godine poslije Danska je u četvrtfinalu Olimpijskih igara poražena od Jugoslavije. Sve do 1956. Danska nije učestvovala u kvalifikacijama za Svjetsko prvenstvo. Prvu kvalifikacijsku utakmicu Danska je odigrala 3. oktobra 1956. protiv Irske u Dublinu te poražena rezultatom 1:2. Prvi kvalifikacijski ciklus nije bio uspješan za Dansku, odigrali su četiri utakmice i doživjeli četiri poraza. Dvije godine poslije Danska je odigrala i svoju prvu kvalifikacijsku utakmicu kvalifikacija za Evropsko prvenstvo 1960. protiv Čehoslovačke. Na Olimpijskim igrama 1960. igranim u Italiji Danska je osvojila srebrnu medalju.

Svoje prve uspješne kvalifikacije Danska je ostvarila u kvalifikacijama za Evropsko prvenstvo 1964. Na prvenstvo su se plasirali pobijedivši Maltu, Albaniju i Luksemburg u kvalifikacijama. Na prvenstvu Danska je odigrala dvije utakmice. U polufinalu su poraženi od Sovjetskog saveza rezultatom 0:3. U utakmici za treće mjesto Danska je nakon produžetaka poražena i od Mađarske. Nakon regularnog dijela utakmice rezultat je bio neriješen 1:1. Međutim, Dezső Novák je u produžetcima dao još dva gola za Mađarsku. Danska je tako završila na četvrtom mjesto bez osvojene medalje. U periodu između 1966. i 1982. Danska se nije uspjela kvalificirati na Svjetsko ili Evropsko prvenstvo. Period suše Danska je prekinula 1984. kada sus se plasirali na Evropsko prvenstvo. U kvalifikacijskoj grupi sa Engleskom, Grčkom, Mađarskom i Luksemburgom, Danska je zauzela prvo mjesto u grupi i nakon 20 godina plasirala se na Evropsko prvenstvo. Danska je u kvalifikacijama ostvarila ključne pobjede u Londonu te i u zadnjem kolu kvalifikacija u Atini. Na prvenstvu Danska je bila u grupi sa domaćinom prvenstva Francuskom te Belgijom i Jugoslavijom. U prvom kolu Danska je izgubila od Francuske rezultatom 0:1. Jedini gol na utakmici je postigao Michel Platini. U drugom kolu Danska je odigrala jednu od najboljih utakmica u to vrijeme. Sa čak 5:0 pobijedili su Jugoslaviju. U trećem kolu grupne faze Danskoj je odgovarao i neriješen rezultat protiv Belgije za prolazak grupne faze. Ipak, Belgija je do 41. minute utakmice imala vodstvo 0:2. Frank Arnesen je pred kraj prvog poluvremena iz jedanaesterca smanjio zaostatak Danske da bi zatim u drugom poluvremenu za Dansku pogađali Kenneth Brylle u 60. i Preben Elkjær u 84. minuti utakmice. U polufinalu Danska se susrela sa Španijom. Søren Lerby je u 7. minuti utakmice dao gol za Dansku, te Antonio Maceda u 67. za Španiju. Nakon regularnog dijela, te i produžetaka nije bilo promjene rezultata pa se pristupilo izvođenju jedanaesteraca. Ključni trenutak se desio u petoj seriji kada Preben Elkjær promašuje cijeli gol. U to vrijeme Danska je igrala moćan i lepršav nogomet i mediji su ih nazivali "Danski dinamit". Kao vođa ekipe nametnuo se Michael Laudrup a predvodio ih je legendarni Alan Simonsen. Prvu historijsku utakmicu na Svjetskom prvenstvu Danska je odigrala protiv Škotske. Jedini gol na utakmici je dao Preben Elkjær u 57. minuti utakmice. U drugom kolu grupne faze Danska je bila još ubjedljivija, pobijedili su Urugvaj sa čak 6:1. I u trećem kolu Danska je ostvarila pobjedu. Ovog puta pobijeđena je Zapadna Njemačka. Ipak, u osmini finala Danska doživljava poraz. Iako su Danci čak i poveli na utakmici golom Olsena iz jedanaesterca u nastavku utakmice Španija postiže čak pet golova te slavi ubjedljiv trijumf. Na Evropskom prvenstvu 1988. Danska je doživjela tri poraza. U prvoj utakmici bolja je bila Španija rezultatom 2:3. U preostale dvije utakmice identičnim rezultatom 0:2 Danska je poražena od domaćina prvenstva Zapadne Njemačke te i od Italije. Na Svjetsko prvenstvo 1990. Danska se nije uspjela kvalificirati. U odlučujućoj zadnjoj utakmici kvalifikacija Danska je poražena na gostovanju u Bukureštu. Iako je Danska povela na utakmici golom Povlsena u nastavku utakmice Rumunija postiže tri gola te umjesto Danske odlaze na Svjetsko prvenstvo.

 Evropsko prvenstvo 1992 
U kvalifikacijama za Evropsko prvenstvo 1992. Danska je u kvalifikacijskoj grupi zauzela drugo mjesto iza Jugoslavije. Međutim, Vijeće sigurnosti UN-a je sanksionisalo Jugoslaviju 30. maja 1992. godine rezolucijom 757 zbog izbijanja rata.United Nations Security Council Resolution 757 (Implementing Trade Embargo on Yugoslavia), S.C. res. 757, 47 U.N. SCOR at 13, U.N. Doc S/RES/757 (1992), umn.edu; pristupljeno: 28. 10. 2014. FIFA je odmah suspendirala Jugoslaviju iz svih nogometnih takmičenja, što znači da ne mogu sudjelovati na Evropskom prvenstvu. Drugoplasirana reprezentacija iz grupe Danska je naknadno pozvana da zauzme upražnjeno mjesto. Na prvenstvu Danska je bila u grupi sa domaćinom turnira Švedskom te Engleskom i Francuskom. Prvu utakmicu na prvenstvu Danska je odigrana protiv Engleske bez golova. U drugom kolu takmičenja grupne faze domaćin Švedska je bila uspješnija te pobijedila minimalnim rezultatom 1:0. U posljednjoj utakmici grupne faze Danska je priredila senzaciju. Pobjeda nad Francuskom Danskoj je donijela drugo mjesto u grupi i plasman u polufinale. Henrik Larsen je u 8. minuti utakmice doveo Dansku u vodstvo. Jean-Pierre Papin je u 60 izjednačio rezultat što je odgovaralo Francuzima za plasman u polufinale. Međutim, dvanaest minuta prije kraja Lars Elstrup je postigao pobjednički gol za Dansku. U polufinalu Danska je igrala protiv Holandije. Već u petoj minuti Henrik Larsen je doveo Dansku u vodstvo. Do kraja poluvremena postignuta su još dva gola. Prvo je Dennis Bergkamp izjednačio rezultat u 23. minuti te u 33. Henrik Larsen postiže svoj drugi gol na utakmici. Rezultat se nije mijenjao do 86. minute i do ponovnog izjednačenja. Gol je dao Frank Rijkaard. Do kraja utakmice i nakon produžetaka rezultat se više nije mijenjao. Ključni detalj tokom izvođenja jedanaesteraca desio se u drugoj seriji kada Marco van Basten promašuje odnosno Peter Schmeichel odbranjuje jedanaesterac. Ovo je bio jedini promašeni jedanaesterac koji je obezbjedio plasman Danskoj u finale. U Göteborgu 26. juna 1992. Danska je postigla jedan od svojih najvećih uspjeha u svojoj historiji. Golovima Jensena u 18. i Vilfort u 78. minuti utakmice Danska je pobijedila aktuelnog Svjetskog prvaka Njemačku.

 Novija historija 
mini|Detalj sa utakmice Danska - Holandija (EP 2012)
U kvalifikacijama za Svjetsko prvenstvo 1994. Danska je završila na trećem mjestu kvalifikacijske grupe te se nije plasirala na prvenstvo. Zadnju kvalifikacijsku utakmicu Danska je odigrala u Sevilli protiv Španije. Danskoj je odgovarao neriješen rezultat za plasman na prvenstvo. Međutim, Fernando Hierro u 63. minuti utakmice donosi Danskoj jedini poraz u kvalifikacijama i odvodio Španiju na Svjetsko prvenstvo. Kao aktuelni prvak Evrope Danska je učestvovala na Kupu kralja Fahda 1995. U grupnoj fazi Danska je pobijedila Saudijsku Arabiju 2:0 te nakon odigranih 1:1 protiv Meksika pristupilo se izvođenju jedanaesteraca. Danska je bila uspješnija te se plasirala u finale. U finalu Danska je priredila sličan scenarij kao i prije tri godine. Pobijedili su Argentinu. Golove na utakmici su postigli Michael Laudrup u 8. i Peter Rasmussen u 75. minuti utakmice. Na Evropskom prvenstvu 1996. Danska se nije uspjela kvalificirati u četvrtfinale. Nakon 1:1 protiv Portugala uslijedio je poraz 0:3 od Hrvatske. Pobjeda nad Turskom nije bila dovoljna za plasman u nokaut fazu takmičenja. Dvije godine poslije Danska je postigla najbolji rezultat na nekom od Svjetskih prvenstava dospjevši do četvrtfinala. Prethodno su u grupnoj fazi pobijedili Saudijsku Arabiju, remizirali Južnoafričkom Republikom te izgubili od domaćina Francuske. U osmini finala Danska je ubjedljivo pobijedila Nigeriju 4:1. U četvrtfinalu Brazil je bio uspješniji te rezultatom 3:2 porazio Dansku. Na Evropskom prvenstvu 2000. Danska je u grupnoj fazi doživjela tri poraza od Češke, Francuske i Holandije. Na Svjetskom prvenstvu 2002. Danska je sa dvije pobjede i jednim neriješenim ishodom iznenađujuće završila na prvom mjestu. U prvoj utakmici protiv Urugvaja Jon Dahl Tomasson sa svoja dva gola obezbjedio Danskoj pobjedu rezultatom 2:1.
mini|lijevo|Michael Krohn-Dehli, strijelac pobjedničkog gola protiv Holandije (EP 2012)
Neriješenim ishodom 1:1 protiv Senegala te iznenađujuća i ubjedljiva pobjeda nad Francuskom rezultatom 2:0 bili su dovoljni za prvo mjesto u grupi. U osmini finala Danska nije prikazala dobru igru kao u grupnoj fazi te je Engleska ubjedljivo pobijedila 0:3. U Portugalu 2004. na Evropskom prvenstvu Danska je pobjedom nad Bugarskom te neriješenim ishodom protiv Italije i Švedske obezbjedila plasman u četvrtfinale. U nokaut fazi Češka je bila neumoljiva te ubjedljivo porazila Dansku rezultatom 0:3. Nakon prvenstva uslijedio je rezultatski pad te je Danska propustala učešće na Svjetskom 2006. i Evropskom 2008. prvenstvu. U kvalifikacijama za Svjetsko prvenstvo 2010. Danska je bila uspješna te ubjedljivo završila na vrhu kvalifikacijske grupe ispred Portugala i Švedske. Međutim, na prvenstvu Danska je razočarala te u ključnoj utakmici za prolaz grupne faze protiv Japana doživjela poraz rezultatom 1:3. Na Evropskom prvenstvu 2012. Danska je prikazala dobru igru ali ipak nije se uspjela kvalificirati u četvrtfinale. U prvoj utakmici protiv Holandije Danska je golom Krohn-Dehlija pobijedila favoriziranog protivnika. U drugoj utakmici protiv Portugala Danska je doživjela poraz. Iako su postigli dva gola preko Nicklas Bendtnera Portugal je pobijedio rezultatom 2:3 koji se time osvetio za poraz u kvalifikacijama. Prije posljednjeg, trećeg kola, sve su reprezentacije mogle izboriti četvrtfinale. No neke su bile u puno boljoj situaciji od drugih. Tako je Njemačkoj za prolaz, ali i prvo mjesto, bio potreban samo bod, dok, recimo, remi nije mogao Danskoj jamčiti četvrtfinale. Na kraju Njemačka je u Lavovu sa 2:1 svladala Dansku te se s prvog mjesta plasirala u četvrtfinale, a prolaz među osam ostvario je i Portugal, ispali su Danska i Holandija. U kvalifikacijama za Svjetsko prvenstvo 2014. Danska se nije uspjela kvalificirati. Iako su završili kao drugoplasirani u grupi iza Italije zbog tadašnjih pravila kao najlošija drugoplasirana reprezentacija iz svih Evropskih kvalifikacijskih grupa nisu igrali play-off.

 Najbolji igrači svih vremena 
U novembru 2006. nogometni savez Danske nominovao je osam danskih reprezentativnih nogometaša za nagradu "Najbolji danski nogometaš svih vremena" . Imenovani igrači su Morten Olsen, Henning Jensen, Allan Simonsen, Preben Elkjær, Michael Laudrup, Brian Laudrup, Peter Schmeichel i Jon Dahl Tomasson. Dobitnik nagrade je odlučen javnim glasanjem kojeg je organizovala danska televizija, a Michael Laudrup je završio kao pobjednik, sa 58% osvojenih glasova.

 Danska na FIFA-inoj rang listi 
mini|400px|FIFA Svjetska rang lista za Dansku (august 1993 – juli 2009)
Najbolji plasman na FIFA-inoj rang listi Danska je ostvarila u maju 1997. kada je bila na 3. mjestu. Najlošiji plasman zabilježen je u martu 2009. gdje je Danska bila na 38. mjestu. Najbolji pozitivni pomak na ljestvici Danska je zabilježila u julu 1998. pomjeranjem za 9 mjesta. Najveći negativni pomak na FIFA-inoj ljestvici Danska je zabilježila u februaru 1998. kada je sa 8. mjesta u januaru nazadovala na 24. poziciju u februaru. Pomak od 16 pozicija je bio najveći negativni pomak u dosadašnjoj historiji Danske.

 Nastupi na turnirima 
 Nastupi na Svjetskim prvenstvima 
Svjetsko prvenstvoKvalifikacije za Svjetsko prvenstvo 1930Nisu učestvovaliNisu učestvovali 1934 1938 1950 1954 1958 Nisu se kvalificirali 4004413 1962Nisu učestvovaliNisu učestvovali 1966Nisu se kvalificirali 6114718 19706213610 19744013213 197862041412 198284041411 1986Osmina finala9.43011068512176 1990Nisu se kvalificirali 6321156 199412741152 1998Četvrtfinale5.5212978521146  2002Osmina finala10.42115510640226 2006 Nisu se kvalificirali 126422412 2010Grupna faza24.31023610631165 2014 Nisu se kvalificirali 104421712 2018 Učestvovat će u kvalifikacijama   Učestvovat će u kvalifikacijama 2022 Ukupno4/20168262724110512732187132

 Nastupi na Evropskim prvenstvima 

 Nastupi na FIFA Kupu konfederacija 
FIFA Kup konfederacija 1992 Nisu učestvovali 1995Prvak1.321051Sastav1997-2017Nisu učestvovali 2021 Biće naknadno odlučenoUkupno1/9321051

 Utakmice 

Rezultati Danske po dekadama (Do 30. maja 2014)  Dekada        % Pobjeda % Neriješenih % Poraza             1900-e  3  2  0  1  26  3  +23  67%  0%  33%  2.00 1910-e  30  23  1  6  108  33  +75  77%  3%  20%  2.33 1920-e  40  17  9  14  75  61  +14  43%  23%  35%  1.50 1930-e  46  21  5  20  119  99  +20  46%  11%  43%  1.48 1940-e  42  21  7  14  105  76  +29  50%  17%  33%  1.67 1950-e  72  25  14  33  138  163  -25  35%  19%  46%  1.24 1960-e  91  40  13  38  195  160  +35  44%  14%  42%  1.46 1970-e  97  35  19  43  140  152  -12  36%  20%  44%  1.28 1980-e  115  56  22  37  187  119  +68  49%  19%  32%  1.65 1990-e  102  52  27  23  140  83  +57  51%  26%  23%  1.79 2000-e  109  54  30  25  171  98  +73  50%  28%  23%  1.76 2010-e  48  20  10  18  67  62  +5  42%  21%  38%  1.58 Ukupno  795  366  157  272  1471  1109  +362  49%  16%  31%  1.58

 Kvalifikacije za EP 2016. 

 Kvalifikacije za SP 2018. 

 Svjetsko prvenstvo 2018. 

 UEFA Liga nacija 

 Kvalifikacije za EP 2020. 

 Trenutni sastav 
Trenutni sastav: 26. oktobar 2014:

|-----
! colspan="9" bgcolor="#00ff7f" align="left"|
|----- bgcolor="#00ff7f"

|-----
! colspan="9" bgcolor="#00ff7f" align="left"|
|----- bgcolor="#00ff7f"

|-----
! colspan="9" bgcolor="#00ff7f" align="left"|
|----- bgcolor="#00ff7f"

 Selektori kroz historiju 
Tokom perioda između 1911. i 1961. godine, ukupno 169 utakmica su odigrane bez selektora.
 Selektor Od Do         Charlie Williamsoktobar 1908decembar 19104301Bez selektorajanuar 1911decembar 19125302 Axel Andersen Byrvaljanuar 1913januar 1917decembar 1915decembar 1918161411Bez selektorajanuar 1916januar 1919decembar 1916juli 192010514 privremenoaugust 1920august 19201001 Bez selektoraseptembar 1920decembar 193877351329 privremeni selektorijanuar 1939oktobar 1956181035 Bez selektorajuli 1939septembar 195674291134  Arne Sørensennovembar 1956decembar 19614120813 Bez selektorajuni 1957septembar 19613102  Poul Petersenjanuar 1962decembar 19664717822  Erik Hansen Ernst Netukajanuar 1967decembar 19678422  Erik Hansen Henry Fromjanuar 1968januar 196911416  John Hansen Henry Fromfebruar 1969decembar 19699513  Rudi Strittichjanuar 1970decembar 197561201130  Kurt "Nikkelaj" Nielsenjanuar 1976juni 19793113612  Sepp Piontekjuli 1979april 1990115522439 Richard Møller Nielsenmaj 1987maj 1990maj 1988juni 199673401815  Bo Johanssonjuli 1996juni 20004017914 Morten Olsenjuli 2000trenutno154763939 Ukupno798368156274

 Statistika igrača 
Posljednja izmjena: 26. oktobar 2014:

 Najviše nastupa 
#NogometašPeriodBr. nastupaBr. golova1.Peter Schmeichel1987–200112912.Dennis Rommedahl2000–2013126213.Jon Dahl Tomasson1997–2010112524.Thomas Helveg1994–200710825.Michael Laudrup1982–1998104376.Morten Olsen1970–19891024Martin Jørgensen1998–2011102128.Thomas Sørensen1999–201210109.Christian Poulsen2001–201292610.John Sivebæk1982–1992871
 Najbolji strijelci 
#NogometašPeriodBr. golovaBr. nastupaProsjek1.Jon Dahl Tomasson1997–2010521120.46Poul "Tist" Nielsen1910–192552381.373.Pauli Jørgensen1925–193944470.944.Ole Madsen1958–196942500.845.Preben Elkjær1977–198838690.556.Michael Laudrup1982–1998371040.367.Henning Enoksen1958–196629540.548.Nicklas Bendtner2006– 24620.389.Michael Rohde1915–193122400.55Ebbe Sand1998–200422660.33

 Dresovi kroz historiju 
Domaći dresovi

Gostujući dresovi

 Također pogledajte 
 Utakmice danske nogometne reprezentacije

 Literatura 
 Palle "Banks" Jørgensen, "Landsholdets 681 profiler fra 1908 til i dag", TIPS-Bladet, 2002, 

 Reference 

 Vanjski linkovi 

 Zvanična stranica nogometnog saveza Danske
 Danska  na zvaničnoj stranici FIFA-e
 Danska  na zvaničnoj stranici UEFA-e
 Denmark - List of International Matches, rsssf.com
 Denmark - Record International Players, rsssf.com
 Statistika igrača nogometne reprezentacije Danske , dbu.dk

*